După cum majoritatea știți,
codul QR reprezintă codul „răspuns rapid”
și e un cod de bare bidimensional
care cuprinde mult mai multe informații
decât un cod de bare tradițional.
Își are originea în Japonia, la fabrica Toyota,
unde era folosit pentru a urmări fabricarea pieselor.
De atunci, au devenit populare,
și le veți vedea peste tot în reclame.
Când scanezi un cod QR, iei parte instantaneu
la o varietate de experiențe bazate pe tehnologie:
ar putea fi un mesaj scris,
ar putea fi un mesaj audio,
un website,
un video.
E ca o magie.
Instrumentele pentru crearea unui cod QR sunt gratuite,
iar cele pentru a interacționa cu codul QR
sunt tot mai ușor de utilizat.
Așadar, avem acest instrument minunat, gratuit și ușor,
dar ce putem face cu el?
Profesorii și-au dat seama că există foarte mult potențial
pentru utilizarea codurilor QR la clasă.
Recent, le-am spus elevilor mei că vom învăța
niște cuvinte noi,
și că vom face asta de 2-3 pe lună.
Au scos un geamăt,
pentru că e o activitate cam plictisitoare.
Apoi am dat codurile QR elevilor mei
și le-am spus că vom interacționa cu acestea cu ajutorul dispozitivelor,
și așa vor avea lista pentru vocabular.
Atitudinea lor s-a schimbat complet.
Au trecut de la vaiete și gemete
la încântare și entuziasm.
Am putut preda exact aceeași lecție folosind
codurile QR sau nefolosindu-le
și am obținut o atitudine cu totul diferită.
O activitate distractivă cu codurile QR
e jocul de-a vânătoarea de indicii.
Creez coduri QR cu însărcinări pentru ei.
Le ascund peste tot prin clasă.
Elevii merg cu dispozitivele lor,
le scanează și trebuie să îndeplinească cerința.
De curând, am găzduit un eveniment tehnologic la școală
și am ținut un cod QR în toată școala.
Elevilor le-a plăcut foarte mult.
În clasele K până la 6,
elevii erau super implicați și încântați,
fugind de la un cod la altul
pentu că erau atât de nerăbdători
să vadă care era următoarea sarcină.
Elevii care nu aveau dispozitive
își implorau părinții
să-și scoată smartphone-urile
ca să poată participa și ei.
Era atât de revigorant să vezi
atâta entuziasm și încântare în ceea ce privește învățarea.
Pentru profesori o utilizare creativă a codurilor QR
e pentru încurajare.
Puneți un poster în clasă
cu coduri QR numerotate,
fiecare conducând la un mesaj diferit.
Când un elev are nevoie de feedback,
spuneți-i „Du-te scanează numărul 5”.
„Du-te scanează numărul 22”.
Iar mesajul va fi:
„Ai făcut o treabă minunată azi! Îmi place entuziasmul tău.”
„Bine lucrat! Văd că muncești din greu.”
E mult mai interesant pentru elevi
săse ridice de pe scaun,
să scaneze codul,
să interacționeze cu ceva
decât profesorul doar să spună „Bine lucrat!”.
E mult mai memorabil.
Bibliotecile au nenumărate utilizări pentru codurile QR:
recenzii scanabile,
liste cu sugestii pentru lectură
și liste cu cărți pe pereți,
biografii.
Imaginați-vă că scoateți de pe raft o biografie
a lui Martin Luther King, Jr.,
scanând un cod QR,
și, instantaneu, sunteți purtați
la discursul „I Have a Dream”.
Pur și simplu face ca învățarea să prindă viață.
Codurile QR pot adâuga un aer de secol XXI
unei teme tradiționale.
În fiecare an, le cer elevilor mei
să facă un poster pentru un anunț de carte,
ceva ce, probabil, am făcut cu toții
la un momement dat în școala primară.
E o sarcină cam plictisitoare.
Copiiilor le place cât de cât.
De data aceasta, am modificat cerința,
cel de-al doilea pas fiind
să își înregistreze vocile,
să înregistreze un cod QR despre ei înșiși
făcând o recenzie a cărții.
Apoi au printat codul QR,
l-au atașat la poster,
și au dat posterului o calitate interactivă, practică.
Le-am pus în hol
și copiii din toate celălalte clase
treceau pe lângă ele, le scanau,
și acultau aceste recenzii.
Era mult mai distractiv
decât un poster tradițional.
Elevii mei au avut recent privilegiul de a participa
la o lecție despre codurile QR,
ținută de un profesor în întreaga țară.
Dacă discuția video nu era destul de interesantă,
faptul că a inclus codurile QR în lecție,
elevii mei, de pe scaunele lor,
din confortul clasei lor,
puteau să scaneze codurile de pe ecranul calculatorului,
interacționând cu coduri QR de la 3.000 mile depărtare,
era incredibil de interesant și memorabil pentru elevii mei.
Au tot vorbit despre lecție săptămâni întregi.
Nu obții acest gen de experiență
memorabilă și antrenantă folosind o fișă de lucru
sau citind dintr-un manual.
Codurile QR au o posibilă utilizare
la fiecare nivel de studiu,
la fiecare materie.
Educatorii pot cere copiilor
să scaneze un cod QR obținând, astfel, o lecție fonică.
Profesorul de muzică poate crea coduri QR audio
cu studenții lor cântând la diverse instrumente sau vocal.
Profesorii de educație fizică pot posta în timp real rezultatele la concursuri
sau la evenimente de atletism,
toate atașate unui cod QR.
Consiliul elevilor poate promova
viitoarele evenimente școlare peste tot în școală
și să trimită flyere acasă prin codurile QR.
Posibilitățile oferite de această metodă gratuită și facilă sunt nenumărate.
Folosite corect, codurile QR au potențialul
de a trezi elevul,
de a transforma o lecție,
de a „dărâma pereții” clasei voastre,
creând oportunitatea supremă de învățare pentru secolul XXI.